महिला सशक्तिकरण पर स्पर्धाओं में बेटियों ने दिया संदेश
लड़कों से भी ज्यादा आगे निकल रही हैं लड़कियां
स्वच्छशक्ति सप्ताह के तहत परियोजना अधिकारी अक्षय ऊर्जा के नेतृत्व में शुक्रवार को महिला स्नातकोत्तर महाविद्यालय नारनौल महिला सशक्तिकरण विषय पर निबंध पेंटिंग प्रतियोगिता का आयोजन किया गया। जिसमें कालेज की छात्राओं ने बढ़-चढ़कर भाग लिया। उक्त प्रतियोगिताएं प्रो. सुशीला यादव, सुषमा यादव डा. आरपी सिंह की देखरेख में करवाई गई।
इस मौके पर कालेज प्राचार्य डॉ. एमएस यादव ने कहा कि अतिरिक्त उपायुक्त राजेश जोगपाल के आदेशानुसार तथा परियोजना अधिकारी अक्षय ऊर्जा के निर्देशन में कालेज में एक सप्ताह के दौरान विभिन्न प्रतियोगिताओं का आयोजन किया जाएगा। उन्होंने कालेज छात्राओं ने इन प्रतियोगिता में बढ़-चढ़कर भाग लेने की अपील की। उन्होंने बताया कि इन प्रतियोगिता के दौरान प्रथम, द्वितीय तथा तृतीय स्थान पर रहने वाली छात्राओं को 2100,1100 750 रुपए पुरस्कार स्वरूप दिए जाएंगे। इस अवसर पर डॉ. राजपाल यादव, डॉ. एलएस यादव, डॉ. नरेश कुमार, डॉ. ममता सिद्धार्थ सहित कॉलेज का समस्त स्टाफ सदस्य मौजूद थे।
नारनौल. महिलाकॉलेज में आयोजित पेंटिंग प्रतियोगिता में पेंटिंग बनाती छात्राएं।
नारनौल |राजकीय महाविद्यालय कृष्णनगर में महिला सशक्तिकरण प्रकोष्ठ द्वारा पेंटिग, निबंध लेखन ड्रॉइंग प्रतियोगिता का आयोजन किया गया। समारोह के मुख्य अतिथि प्राचार्य उदय सिंह यादव थे। उन्होंने कहा कि कठिन मेहनत से ही व्यक्ति ऊंचाइयों को छू सकता है। उन्होंने कहा कि आत्मविश्वास कठोर मेहनत से ही आज का युवा आने वाले जीवन में सफल हो सकता है। जिला प्रशासन द्वारा इस कार्यक्रम के लिए नियुक्त नोडल अधिकारी विवेक यादव भी उपस्थित थे। उन्होंने कहा कि आज के समय में लड़के लड़कियों में कोई भेदभाव नहीं है। लड़कियां तो लड़कों से भी ज्यादा आगे निकल रही है। उन्होंने बताया कि साक्षी मलिक, गीता फोगाट, सानिया मिर्जा एवं दीपा मलिक सभी महिला खिलाड़ी आज के विद्यार्थियों के लिए प्रेरणास्रोत हैं। राजकीय महाविद्यालय कृष्णनगर कि महिला सशक्तिकरण प्रकोष्ठ की प्रभारी प्रोफेसर निर्मला यादव ने प्रतियोगिता में शामिल विद्यार्थियों को प्रोत्साहित किया। इस अवसर पर प्राध्यापक डॉ. दीपक कुमार, डॉ. विजयदीप गौड़, डॉ. दलीप सिंह, डॉ. सुभाष जौली, डॉ. सुनीता जांगड़ा, डॉ. अजय यादव भी उपस्थित थे। मंच संचालन डॉ. अजय थाकन ने किया।
प्रतियोगिता
hin_Deva hin_Deva hin_Deva hin_Deva bho_Deva hin_Deva mai_Deva